SNIMANO ZA VRIJEME PANDEMIJE KORONAVIRUSA
NJUJORŠKI ZATVORSKI SUSTAV ZAHTJEVA
DA ZATVORENICI NOSE MASKE TIJEKOM RAZGOVORA
Kad se osvrnem na život koji sam živio…
To uopće nije bio život.
Nisam bio loša osoba.
Uvijek sam bio neshvaćen
jer nisam shvaćao sebe.
OD 2000. GODINE
U SAD-U JE POČINJENO VIŠE OD 300 000 UBOJSTAVA
Naudio sam ljudima. Jako sam naudio ljudima.
Ali dotad nisam nikog bio ubio.
S time moram živjeti svaki dan.
VIŠE OD 25 % ONIH KOJI SU OSUĐENI ZA UBOJSTVO
IMA DIJAGNOSTICIRANU OZBILJNU MENTALNU BOLEST
Trebalo mi je nekoliko godina u zatvoru
da prihvatim činjenicu da sam nekoga ubio.
OVO JE PRIČE ZATVORENIKA BR. 02B0916
NETFLIXOVA SERIJA
POMRAČENJE
KAZNIONICA ATTICA, NEW YORK
U TRAVNJU 2002.
JAMESA WALKERA OSUDILI SU ZA UBOJSTVO PRODAVAČA JAMESA CURRYJA
Iako me sada kažnjavaju,
i sâm se zbog toga kažnjavam.
Osoba koja sada sjedi pred vama…
ne bi preuzela odgovornost ni za što
tada.
WALKER NIKAD NIJE NIJEKAO DA JE POČINIO UBOJSTVO,
ALI TVRDI DA SE TOGA UOPĆE NE SJEĆA
Nisam mario za odgovornost.
Bilo mi je stalo samo
da jedem, spavam i drogiram se.
Rođen sam 1963. u Rochesteru u New Yorku.
Bilo je urbano i izazovno.
To su bila teška vremena za samohrane roditelje i djecu općenito.
Braća, sestre i ja bili smo bliski.
Ako nekog od nas nije bilo, kao da je nedostajao dio slagalice,
nije bilo kako treba.
A dio slagalice kojeg nije bilo najčešće sam bio ja.
OD MLADIH DANA WALKER JE IMAO POTEŠKOĆA S DRUŠTVENOM INTEGRACIJOM
Kad su me upisali u školu, govorili su
da sam agresivan ili da imam poteškoće u učenju.
Nije mi bilo teško učiti.
Ali invaliditet je postojao.
WALKER TVRDI DA JE NJEGOVA AGRESIJA POVEZANA S RAZDOBLJIMA GUBITKA SJEĆANJA
TE INCIDENTE NAZIVA „POMRAČENJIMA”
Kad sam imao šest godina, dali su mi lijekove
jer se dogodio incident.
Učiteljica mi je skinula hlače pred razredom i udarila me ravnalom.
To je ravnalo imalo bakrenu pločicu.
Bio sam dijete, plakao sam.
Nekoliko me puta udarila ravnalom
i poslala me na mjesto.
Okrenula se, uzeo sam stolac, bacio ga na nju…
i pobjegao iz razreda.
To je bio prvi slučaj mojih pomračenja.
Kad me majka pitala za to, nisam se toga sjećao.
Pomračenja bi se događala kad nisam uzimao lijekove.
Trajala bi od dva sata do tri tjedna.
Nisam znao što radim,
ali svi su mislili da se ponašam normalno.
Bio sam vrlo destruktivan, vrlo nasilan,
obrambeno nastrojen.
OD DVANAESTE GODINE WALKER REDOVITO BJEŽI OD KUĆE
VIŠE JE PUTA UHIĆEN ZBOG MANJIH ZLOČINA
Rekao bih da sam veći dio života proveo na ulici.
Upadao sam u razne nevolje.
Provaljivao sam u zgrade i činio što sam morao da preživim.
Svaki put kad vas uhite ili kad završite u pritvoru,
vode vas u popravni dom.
Bio sam u njih desetak.
To su mjesta koja su mi trebala pomoći,
ali više su mi štetila nego koristila.
To je sve dovelo do toga da sam danas zatvorenik.
U ODRASLOJ DOBI WALKEROVO ZLOČINAČKO DJELOVANJE SE POGORŠALO
Između 20. i 30. godine proveo sam 7,5 godina u zatvoru.
POKUŠAJI PROVALE: 3 OSUĐEN I PRIZNAO KRIVNJU
Većinom su to bile sitnice.
U SREDNJIM TRIDESETIMA IMAO JE OPSEŽAN KRIMINALNI DOSJE
I BIO JE TEŽAK OVISNIK O DROGAMA
Moja je ovisnost bila strašna.
Pomračenja sam pokušavao kontrolirati alkoholom i drogom.
U jednom trenu misliš da si ti glavni, u drugom shvatiš da nisi.
Bojao sam se samoga sebe jer sam znao da se situacija pogoršava.
Pomračenja su trajala sve dulje.
Nisam imao kontrolu.
SUBOTA, 7. SRPNJA 2001.
Imao sam 37 godina u vrijeme kad je zločin počinjen.
Upravo sam bio prestao pušiti crack.
Nisam znao što radim ili kamo idem.
Sad sam u knjižari.
U 12.35 H NAKON PONOĆI WALKER JE UŠAO U KNJIŽARU LUSTY LIFE
LUSTY LIFE IGRAČKE ZA LJUBAVNIKE
U 2.39 H PREREZAO JE GRKLJAN PRODAVAČU JAMESU CURRYJU
CURRY JE ISKRVARIO, A WALKER JE POBJEGAO S MJESTA ZLOČINA
UHIĆEN JE PET DANA POSIJE
Rekli su mi da sam nekoga ubio.
Rekli su da sam im dao izjavu.
Istina. Ubio sam ga.
Ne sjećam se toga.
WALKER JE OPTUŽEN ZA UBOJSTVO S PREDUMIŠLJAJEM,
ZLOČIN ZA KOJI MOŽE DOBITI SMRTNU KAZNU
ŠKOLSKI AUTOBUS
To što je mogao nekome oduzeti život…
Nisam to mogla razumjeti.
Boljelo me jer je to moj brat.
Bila sam shrvana.
Ja sam Toni Walker Coleman, Jamesova sestra.
Ovo je jedina obiteljska fotografija s Jamesom.
Nemamo mnogo Jamesovih fotografija.
Bio je naš bucmasti medvjedić.
Volio se smijati.
Moja je majka najbolje iskoristila ono što je imala.
Dobri dani bili su izvrsni, ali bilo je i mračnih dana.
Mnogo je pila.
Ponekad nismo znali tko će se vratiti kući.
On bi prošao najgore.
Tukla bi ga produžnim kablom ili nečime što je već bilo pred njom.
Kad je bila pod utjecajem alkohola,
on bi pobjegao.
Ponekad bi pobjegao na tjedan-dva.
Ponekad bi za to vrijeme upao u nevolju.
Bio je po domovima za dječake, sve dok nije završio u zatvoru.
Uvijek je bio zatvoren.
Ne sjećam se vremena
kad je cijelu godinu bio kod kuće, bez povratka unutra.
Mislim da to zovu institucionalizacijom.
Kad ste klinac, svaki put kad vas uhite ili kad završite u pritvoru,
vode vas u popravni dom.
U 70-ima, ranim 80-ima
te su ustanove vodili bivši zatvorenici i zlostavljači djece.
Trebali ste biti sigurni.
Ali imate osjećaj da vas šalju u različite obitelji da vas zlostavljaju.
Puno sam toga internalizirao
jer sam isprva mislio da sam ja kriv.
Mislio sam da to rade zbog onog što sam učinio.
Najprije implodiram,
onda eksplodiram.
A ostalo zaboravim.
To su ta pomračenja.
Čini se da za to postoji obrazac.
Ako ne bih uspio dovoljno nauditi sebi,
naudio bih nekom drugom.
To je bilo moćno.
Čula sam neke stvari koje nikad prije nisam čula.
Bilo je puno spoznaja.
Znam da je mnogo toga prošao.
Znači da uz sve to postoji još mnogo toga.
Pogriješio je.
Ali tko su oni pojedinci koji nisu odradili svoj posao?
Nitko se nije bavio time.
Samo su pustili da se to nakuplja u njemu
i čekali su da on stvori novu epizodu
i to ga je dovelo do toga gdje je sada.
Mislim da mnogi to ne znaju.
Vide kriminalca.
Mi vidimo…
osobu koja je odrasla u teškim vremenima
i trebala je puno ljubavi i pažnje.
To mi vidimo.
ZGRADA GRADSKE SIGURNOSTI
U ČAST SLUŽBENICIMA POLICIJE U ROCHESTERU
ROCHESTERSKA POLICIJA UHITILA JE WALKERA
12. SRPNJA 2001. GODINE
Ja sam Joe Dominick.
Tijekom karijere radio sam na 200-250 slučajeva ubojstava.
Ovaj mi je slučaj među top deset.
ISTRAŽITELJ
Ne radi se samo o nasilju već o svim okolnostima ovog slučaja.
Ono što vam mogu reći o žrtvi u slučaju, g. Curryju…
Nije bilo mnogo informacija o njemu.
Opisao bih ga kao vuka samotnjaka.
Uopće nismo mogli doći do članova obitelji.
Posljednji trenuci vjerojatno su mu bili užasni.
Netko je došao iza njega, izvadio skalpel
i prerezao ga od uha do uha.
Iskrvario je i umro.
Iskreno, ne mogu se sjetiti gore smrti.
Ponašanje Jamesa Walkera kad je doveden na razgovor
bio je jezivi dio slučaja.
Zato što je bio tako smiren i opušten
nakon nasilnog zločina koji je počinio.
Bilo je to neobično priznanje.
IAKO SADA TVRDI DA SE NE SJEĆA DA JE UBIO CURRYJA,
PRILIKOM UHIĆENJA POLICIJI JE DAO DETALJAN OPIS ZLOČINA
Tražio je kutiju cigareta, dali smo mu cigarete,
a on se otvorio i počeo nam pričati kako je došlo do toga
da je ubio g. Curryja.
Dok sam razgovarao s njim, mislio sam da je ugodan,
ali bilo je to kao da gledam čisto zlo.
Ovaj je tip čisto zlo.
Sjedio je ondje i pričao detalje o tome kako je ubio žrtvu.
Ne znam.
Nikad to nisam zaboravio jer je bilo jako bizarno.
James Walker rekao da je bio psihički neuračunljiv tijekom zločina.
Nisam u to vjerovao tad, ne vjerujem ni sad.
SREDIŠNJI ODJEL ZA ISTRAGE
WALKER JE UHIĆEN NAKON ŠTO JE IDENTIFICIRAN NA SNIMCI
S NADZORNE KAMERE TRGOVINE
Ovo je snimka s nadzorne kamere iz te trgovine.
Vidjet ćete Jamesa Walkera kako skuplja hrabrost za pljačku.
Ovo je žrtva, James Curry.
On stoji iza pulta.
Ova osoba je James Douglas Walker.
Dakle, čavrljaju, ništa se ne događa.
Bio je ondje gotovo tri sata.
Mislim da je čekao pravi trenutak.
Idem malo unaprijed.
Vidjet ćete…
James Curry napušta pult.
Evo ga. Curry napušta pult
i tada će se dogoditi ubojstvo.
To se dogodilo vrlo brzo, u tren oka.
Zapravo, upravo se događa.
Jamesu Curryju oduzet je život.
Evo Walkera.
Dolazi iza pulta
i prokopat će blagajnu.
Ima nešto s ovom blagajnom,
druga ladica do koje ne može, jer kad otvori gornju ladicu,
unutra nema ničega.
Kako se otvara?
Sad viče Jamesu Curryju: „Kako se otvara?”
Mislim da je James Curry tada već bio mrtav.
Briše blagajnu
i na kraju odlazi.
Dakle, reći da je bio neuračunljiv i da nije znao što radi
u trenutku kada je počinio pljačku…
To je glupost, zar ne?
Nije se radilo ni o čemu nego o pljački.
To je to. Kratko i jasno.
James Walker nije samo jednom počinio ovakav zločin.
U prošlosti je rezao ljude, tako on radi.
SEDAM GODINA PRIJE UBOJSTVA JAMESA CURRYJA
WALKER JE POČINIO GOTOVO IDENTIČAN NAPAD
KORISTEĆI SE RAZBIJENOM BOCOM PIVA
Bilo je traumatično.
Bilo je užasno.
To nikad ne zaboraviš.
Naučio sam se nositi s time, ali to ne znači da ću oprostiti
to što mi se dogodilo, kako me to promijenilo i što mi je uzelo.
GODINE 1994. DAVID OGDENSKI BIO JE PRODAVAČ
U KNJIŽARI ZA ODRASLE U CENTRU ROCHESTERA
Bilo je oko 7.30-8.30. Tad se to dogodilo.
BIVŠI PRODAVAČ U KNJIŽARI
Čuo sam njegov glas iza sebe i bio je to osjećaj poput udarca,
poput laganog udarca.
Mislio sam da se šali dok nisam vidio
prilično veliku lokvu krvi.
Pogledao me i rekao da će me ubiti.
Bila je to čista hladnoća, bezosjećajno.
Ništa… Samo: „Ubit ću te.”
Mislio sam da je to sad to.
Samo sam…
Rekao sam mu
da će mi se kći roditi u listopadu.
„Samo želim vidjeti kćer.
Uzmi što god želiš iz trgovine, iz blagajne.
Briga me. Samo želim vidjeti kćer.”
Odjednom, vrlo iznenađujuće…
I dan-danas mi to nije jasno. Odjednom je stao…
Rekao mi je da pričekam deset minuta.
I onda je otišao.
Policija mi je rekla da su ga uhvatili 15 minuta poslije.
Hodao je ulicom s velikom vrećicom kovanica
koju je ukrao iz trgovine.
Otišao sam u zahod provjeriti rane
i izvukao velik komad stakla iz grla
od razbijene boce piva.
Imam velik ožiljak na grlu.
Imam i drugi ožiljak na prsima gdje je koža otkinuta.
Ukupno 13 različitih rana.
WALKER JE OSUĐEN NA NAJVIŠE OSAM GODINA ZA NAPAD NA DAVIDA OGDENSKOG
U PROSINCU '99. IZAŠAO JE NA UVJETNU KAZNU NAKON ŠTO JE ODSLUŽIO SAMO PET GODINA
Nisam to mogao razumjeti i nitko mi nije mogao objasniti zašto je tako procesuiran.
Nisam dobio odgovore na pitanja.
Naravno, pitam se…
Da je duže ostao u zatvoru,
možda bi čovjek kojeg je ubio bio živ, bio bi s obitelji.
WALKER JE PREKRŠIO UVJETE UVJETNE KAZNE U RUJNU 2000. GODINE
I UKLJUČEN JE U PROGRAM LIJEČENJA OD OVISNOSTI
U SVIBNJU 2001. CYNTHIA MOONEY POSTALA JE WALKEROVA SLUŽBENICA ZA UVJETNU KAZNU
Imala sam poruku za g. Walkera kad smo se prvi put susreli.
Pružit ću mu svaku priliku…
BIVŠA SLUŽBENICA ZA UVJETNE KAZNE
…da promijeni svoj životni put.
Ali to je bio njegov izbor.
MOONEY JE POKUŠALA POMOĆI WALKERU S NJEGOVIM PONAŠANJEM
ZA KOJE JE SMATRALA DA GA VODI U ZLOČIN
Moja glavna briga u nadzoru g. Walkera bila je njegova ovisnost.
Jer je to izravno povezano s njegovom sklonošću nasilju
i duboko je ukorijenjeno u kriminalnom ponašanju.
Otprilike mjesec i pol dana nakon što je bio pod nadzorom javio mi se
kao dio uobičajenog postupka.
Otkrio mi je da je posrnuo tijekom vikenda.
Rekla sam mu da odmah ode savjetniku za ovisnost,
da smisle detaljan plan i da mi se javi.
To je i učinio. Učinio je točno ono što sam tražila.
Otišao je ravno k savjetniku
i smislili su plan intenzivnog liječenja
nakon tog posrtanja.
I nije mi se više nikad javio.
MANJE OD MJESEC DANA NAKON TOGA WALKER JE UBIO JAMESA CURRYJA
Sljedeći put kad sam vidjela Walkera
bio je u pritvoru.
James mi se činio potonuo, bio je vrlo tih.
Čak je i njegov govor tijela izražavao tugu.
Gotovo kao da je shvatio da si je upravo uništio život.
Ali usredotočen na to da je uništio svoj život,
ne život koji je oduzeo.
Ne mogu reći da žalim što sam mu pomogla.
Nadam se da nikad neću požaliti što pokušavam pomoći ljudima.
No odlučio je ne prihvatiti pomoć koja mu je pružena.
Sam je za to kriv.
Mislim da ta pomračenja, ako su stvarna,
događaju se jer on tako odluči.
Odlučuje se ne baviti mentalnim zdravljem i zlouporabom droga,
a onda to upotrebljava kao izliku da reže i ubija ljude i da bude nasilan.
Zato ne vjerujem da nije on kriv.
On je kriv i on je odgovoran za to.
WALKER JE MOGAO DOBITI SMRTNU KAZNU
ZA UBOJSTVO JAMESA CURRYJA
James Walker nije imao šanse.
Netko tko je proživio djetinjstvo puno trauma,
neliječenih mentalnih bolesti i eskalacije zlouporabe droga…
To utječe na to kako se nosi sa stresom.
Zbog toga je podložan ispunjavanju nagona
i počinjenju groznih zločina.
U MJESECIMA NAKON UHIĆENJA
URED BRANITELJA NEW YORKA PREUZEO JE WALKEROV SLUČAJ
Ja sam Bill Easton, odvjetnik u Rochesteru. Zastupao sam J. Walkera.
Ja sam mekog srca i ponosan sam na to.
ŽALBENI SUD U NEW YORKU
Kad sam upoznao Jamesa i počeo ga zastupati,
odmah smo otišli po dokumentaciju da istražimo njegovu prošlost.
ODVJETNIK
Duboko smo kopali.
Kroz šest tjedana
naišli smo na pregršt zapisa
koji dokazuju traumatično djetinjstvo.
James je bio jedan od sedmero djece.
Svi su imali različite očeve.
Djetinjstvo je obilježeno zlostavljanjem, zanemarivanjem
i nedostatkom roditeljskog vodstva.
Detalji su zastrašujući.
„Kad je imao 16 mjeseci,
nepoznata odrasla osoba stavila je Jamesa na upaljeni štednjak.
Primljen je na hitnu s opeklinama drugog i trećeg stupnja
na stražnjici u obliku rešetke roštilja.”
BILO JE POTREBNO 12 DANA HOSPITALIZACIJE
DA RANE ZACIJELE DOVOLJNO DA GA OTPUSTE
U njegovoj obitelji postoji povijest nasilja i ubojstava.
PRIRUČNIK ZA SUCE
Jamesov otac bio je zastrašujuć i nasilan.
Ubijen je
kad je James imao 15 godina.
UPUCAN JE DVAPUT
Odrastao je u obitelji koju je oblikovalo nasilje.
MOTIV JE NEPOZNAT
Došlo je do tzv. mitigacije.
To nije obrana ili izlika za zločin,
ali stavlja zločin u kontekst.
Naveli smo zašto bi smrtna kazna bila
neprimjerena kazna za Jamesa Walkera.
EASTON JE SASTAVIO IZVJEŠĆE
KOJE JE PREDSTAVIO UREDU TUŽITELJSTVA
PRIJE WALKEROVA SUĐENJA
Mnogi su ljudi pogođeni alkoholizmom ili ovisnošću o drogi,
mnogo djece dolazi iz razorenih obitelji, a neke odgajaju roditelji alkoholičari.
Nekima roditelji završe u zatvoru ili dođe do nasilja u obitelji.
Neki izgube roditelje zbog nasilja.
Ono što je izvanredno u ovom slučaju jest
da James nije imao samo jedan čimbenik, već ih je imao sve.
To je čovjek čiji je život bio užasno iskrivljen
i podlegao je čimbenicima kojima bismo svi podlegli
da smo na njegovom mjestu.
NA TEMELJU EASTONOVA IZVJEŠĆA
TUŽITELJSTVO SE SLOŽILO DA NEĆE TRAŽITI WALKEROVO POGUBLJENJE
UMJESTO TOGA OSUĐEN JE
NA DOŽIVOTNU ZATVORSKU KAZNU BEZ MOGUĆNOSTI UVJETNE KAZNE
Jako sam se razočarao u Jamesa kad sam saznao što je učinio.
Nemaš pravo oduzeti život. To pripada Bogu.
TIJEKOM ODRASTANJA WALKER JE BIO NAJPOVEZANIJI
SA STARIJIM BRATOM, TEDDYJEM
Ja sam Theodore Walker, prvorođeni od sedmero braće i sestara.
Imao sam 22 godine kad sam napokon predao život Gospodinu.
Nismo imali ono što neki smatraju divnim životom.
PASTOR I BRAT J. WALKERA
Morali smo se snalaziti.
Stavili bismo šećer na kruh samo da pripremimo nekakav obrok.
Bilo je to teško djetinjstvo.
Mučio sam se. Prodavao sam travu, kokain i takve stvari.
Ali mislim da je on to shvatio malo ekstremnije od mene,
što se tiče pljački i sličnih stvari.
Moj brat James uvijek je bio fizički snažan.
Ako bi se uzrujao, ne bi s njime bilo lako.
Mislim da je to postalo vidljivo kad je imao osam godina.
Nitko mu nije ništa mogao kad bi se naljutio.
Postao bi druga osoba i doista bi bio izvan kontrole.
Ne možeš ga zaustaviti, ne čuje te. Nema ga.
U sebi sam uvijek osjećao da će James otići predaleko,
na put bez povratka.
Nisam to spominjao jer nisam htio vjerovati,
ali znakovi su ukazivali na to.
THEODORE WALKER NIJE RAZGOVARAO S BRATOM
NITI MU JE ČUO GLAS OTKAKO JE ZATVOREN PRIJE 20 GODINA
Moja su pomračenja bila moja i majčina najbolja tajna.
Nije htjela da druga djeca znaju da imam takve probleme.
Nije htjela da me tretiraju drukčije.
Uvijek sam imao dom, ali kad bih upao u ta pomračenja
ili iz njih izlazio,
s vremena na vrijeme probudio bih se i ne bih znao gdje sam.
Dijete sam. Trebao bih biti kod kuće s braćom i sestrama.
A ja se budim iza zgrade.
Ne mogu otići kući jer ne znam gdje sam.
Bojao sam se. Nisam znao što će se dogoditi ni kad će se dogoditi.
To bi se dogodilo kad bi netko vikao na mene ili me zlostavljao.
Nisam se ničeg sjećao jer se nisam htio sjećati.
Čuo sam nešto posve fenomenalno.
Otvorio je srce.
To mi je pomoglo da shvatim
što sam doživljavao s njim tijekom tih pomračenja.
Ja sam mislio da je on samo…
To je samo James jer je uvijek bio težak.
Ali sad znamo da se zapravo nije sjećao
onoga što je učinio.
Nikad nije dijelio osobne stvari.
Potiskivao je to.
Ali ovaj James koji ovdje govori…
To je novi James.
Da. Za mene je to emotivno…
da budem iskren.
Sad sam bolja osoba nego prije.
Od dana uhićenja sam na lijekovima.
Nisam bio nasilan ni prema sebi
ni prema bilo kome drugome
više od 20 godina.
Trebat ću lijekove i terapeuta do kraja života,
ali ne zbog zločina koji je počinjen.
Trebao sam ovo prije zločina.
ČETIRI MJESECA NAKON PRVOG INTERVJUA
JAMES WALKER PRISTAO JE ODGOVORITI NA DODATNA PITANJA
Odlučuje se ne baviti mentalnim zdravljem i zlouporabom droga,
a onda to upotrebljava kao izliku
da reže i ubija ljude i da bude nasilan.
Činjenica jest…
Kad sam trebao pomoć,
tražio sam je.
Rekao bih savjetniku i terapeutu kroz što prolazim
i da nemam lijekove.
„Dobro. Vrati se sljedeći tjedan.”
Dakle, nisam se posve okrenuo drogi.
Kad nisam uzimao lijekove, izgubio bih dodir sa stvarnošću.
Ali sad sjedim ovdje pred vama.
Ja nisam ta osoba.
Nikad više neću biti ta osoba.
Više se ne sramim reći da mi treba pomoć.
Zašto ste počinili dva identična napada
na muškarce koji su radili u knjižarama za odrasle?
Iskreno…
Kad sam bio dijete koje je odrastalo na ulici,
ljudi na tim mjestima najviše su me povrijedili.
Jednostavno je.
Ako si u centru,
možeš naći nešto za jelo, odjeću i sve.
Ali ti ljudi
upotrebljavaju te stvari kako bi naudili djeci.
Ja sam među onima kojima su naudili.
Psihički bih vidio ljude koji su mi naudili
i tad bih to učinio.
Nikad nije dijelio osobne stvari. Potiskivao je to.
Ali ovaj James koji ovdje govori…
To je novi James.
To je napredak i moram prihvatiti i najmanju sitnicu
kad je moj brat u pitanju.
Želim mu dati svako moguće pozitivno pojačanje
koje mu mogu dati
da nastavi raditi to što radi.
Ne mijenjaj se.
To je bilo jako teško slušati.
Samo to što sam čuo njegov glas…
Zato se 20 godina borbe i promjena isplatilo.
To što sam osoba koja sam sada…
To je moja nagrada.
Dugo sam se bojao sebe
jer se nisam poznavao.
Ali sad kad se poznajem, nemam se čega bojati.
Prijevod titlova: Dejan Rakar